Na temelju članka 42. stavak 1. Zakona o lokalnim porezima (»Narodne novine« broj 115/16. i 101/17.) i članka 35. Statuta Općine Fužine (»Službene novine Općine Fužine«, broj 07/18 i 01/20), Općinsko vijeće Općine Fužine, na sjednici održanoj \_\_\_\_\_\_\_\_\_\_\_\_\_\_\_, donijelo je

**ODLUKU**

**O OPĆINSKIM POREZIMA**

1. OPĆE ODREDBE

Članak 1.

Ovom Odlukom propisuju se vrste poreza koji pripadaju Općini Fužine kao vlastiti prihodi, visine stope prireza i poreza te nadležno porezno tijelo.

1. VRSTE POREZA

Članak 2.

Općinski porezi su:

1. prirez porezu na dohodak,

2. porez na potrošnju,

3. porez na kuće za odmor.

1. PRIREZ POREZU NA DOHODAK

Članak 3.

Prirez porezu na dohodak plaća se po stopi od 5%.

1. POREZ NA POTROŠNJU

Članak 4.

Porez na potrošnju plaća se po stopi od 2%.

1. POREZ NA KUĆE ZA ODMOR

Članak 5.

Porez na kuće za odmor plaća se u uznosu od 15 kuna /m2 korisne površine kuće za odmor na području cijele Općine Fužine.

1. POSTUPOVNE ODREDBE

Članak 6.

Poslove utvrđivanja, evidentiranja, nadzora, naplate i ovrhe radi naplate poreza na potrošnju i poreza na kuće za odmor obavlja Porezna uprava.

Ovlašćuje se nadležna organizacija platnog prometa zadužena za naplatu javnih prihoda (Financijska agencija) da naknadu Poreznoj upravi u visini od 5% od ukupno naplaćenih prihoda obračuna i uplati u Državni proračun i to do zadnjeg dana u mjesecu za protekli mjesec.

1. PRIJELAZNE I ZAVRŠNE ODREDBE

Članak 7.

Danom stupanja na snagu ove Odluke prestaje važiti Odluka o porezima Općine Fužine (»Službene novine Općine Fužine« broj 07/17 i 07/18)

Članak 8.

Postupci u svezi s utvrđivanjem i naplatom općinskih poreza započeti do dana stupanja na snagu ove Odluke, dovršit će se prema odredbama Odluke o porezima Općine Fužine (»Službene novine Općine Fužine« broj 07/17 i 07/18).

Članak 9.

Ova Odluka objavit će se u »Narodnim novinama« i »Službenim novinama Općine Fužine«, a stupa na snagu osmoga dana od dana objave u »Službenim novinama Općine Fužine«, a primjenjuje se od 01.01.2021. godine.

Klasa:

Urbroj:

Fužine,

OPĆINSKO VIJEĆE OPĆINE FUŽINE

Predsjednik

Slavko Starčević